Tískil máttu liðini undir tvær ferðir 15 minuttir, og tá eydnaðist teimum hvítu í Gundadali at avgera dystin til egnan fyrimun. Sigursmálið fyri B36 gjørdi Hørður Askham tá 10 minuttir vóru spældir av longdu leiktíðini. EB/Streymur-KÍ 4-1 (2-0) Við Margáir var EB/Streymur betra liðið, tá teir høvdu vitjan av KÍ. Endin gjørdist eisini ein tryggur 4-1 sigur til dreingirnar úr sundalagnum, sum í steðginum vóru frammanfyri við tveimum. Longu í 5. minutti legði Símun Petur Poulsen EB/Streym á odda, og tá 20 minuttir vóru spældir økti Andras Olsen til 2-0, sum eisini var hálvleiksstøðan. Eftir steðgin var gongdin tann sama, og tá dysturin var ein góðan tíma gamal, skoraði Hendrik á Fríðriksmørk til 3-0 fyri EB/Streym. Bara tveir minuttir seinni minkaði Filip Djordjevic um munin fyri KÍ. Men lítið hjálpti. Tí tað gingu bara fýra minuttir, so var Hendrik á Fríðriksmørk aftur upp á spæl og skoraði til endaliga úrslitið 4-1 til EB/Streym, og staðfesti harvið finaluplássið hjá sundalagsdreingjum.